**ХОТ, СУУРИНЫ УС ХАНГАМЖ, АРИУТГАХ ТАТУУРГЫН АШИГЛАЛТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ЗАРДЛЫН ТООЦОО**

**Улаанбаатар хот**

**2021 он**

**ХОТ, СУУРИНЫ УС ХАНГАМЖ, АРИУТГАХ ТАТУУРГЫН АШИГЛАЛТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ЗАРДЛЫН ТООЦОО**

**ЕРӨНХИЙ ЗҮЙЛ**

УИХ-аас 2015 онд баталж, 2017 оны 01 дүгээр сарын 01-ний өдрөөс эхлэн мөрдөгдөж буй “Хууль тогтоомжийн тухай хууль” болон Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийн төслийг хэрэгжүүлэхтэй холбогдон гарах зардлын тооцоог хийх аргачлал”-ын дагуу “Хот, суурины ус хангамж, ариутгах татуургын ашиглалтын тухай” хуульд нэмэлт, өөрчлөлт оруулах хуулийн төслийн холбогдон гарах зардлын тооцоог урьдчилсан байдлаар боловсрууллаа.

Хот, суурины ус хангамж, ариутгах татуургын ашиглалтын тухай хуульд нэмэлт, өөрчлөлт оруулах тухай хуулийн төслөөр иргэнд зардал үүсгэх зохицуулалт шинээр нэмэгдээгүй. Харин төрийн болон төрийн зарим чиг үүргийг хэрэгжүүлэгч байгууллага болон ус хангамж, ариутгах татуургын чиглэлээр үйл ажиллагаа эрхлэх тусгай зөвшөөрөл бүхий хуулийн этгээд болон төрийн байгууллагад зардал үүсгэхээр байна. Иймд хуулийн төслийн зардлын тооцоог төрийн захиргааны байгууллага болон хуулийн этгээдийн хувьд тооцож гаргана.

Ус хангамж, ариутгах татуургын тухай хуулийн төслийг хэрэгжүүлэх дараах төрийн болон орон нутгийн байгууллагууд байна. Үүнд:

* Засгийн газар;
* Ус хангамж, ариутгах татуургын асуудал эрхэлсэн төрийн захиргааны төв байгууллага;
* Аймаг, нийслэл, сум, дүүргийн Засаг дарга;
* Усны үйлчилгээг зохицуулах хороо /одоо Хот, суурины ус хангамж, ариутгах татуургын ашиглалт, үйлчилгээг зохицуулах зөвлөл/.

**НЭГ.ТӨРИЙН ЗАХИРГААНЫ БАЙГУУЛЛАГАД ҮҮСЭХ ЗАХИРГААНЫ ЗАРДЛЫН ТООЦОО**

**1.1.Ус хангамж, ариутгах татуургын асуудал хариуцсан төрийн байгууллагад хүлээлгэсэн үүрэг буюу ажил үйлчилгээг тодорхойлох;**

**А. Засгийн газар, ус хангамж, ариутгах татуургын асуудал эрхэлсэн төрийн захиргааны байгууллагад хүлээлгэсэн үүрэг**

|  |  |
| --- | --- |
| 6. | **5 дугаар зүйл.Хот, суурины ус хангамж, ариутгах татуургын асуудал эрхэлсэн төрийн захиргааны төв байгууллагын бүрэн эрх** |
|  | 5.1.8.гадаргын болон хөрсний ус зайлуулах системийн талаар баримтлах бодлогыг боловсруулж, холбогдох дүрэм, журмыг батлах; | Хот, суурины ус хангамж, ариутгах татуургын асуудал эрхэлсэн төрийн захиргааны төв байгууллагын бүрэн эрхийн хүрээнд  |
| 7. |  | 5.1.9.Лагийг тээвэрлэх, боловсруулах, ашиглах, устгахтай холбоотой журам, аюулгүй ажиллагааны дүрэм, зааврыг байгаль орчин болон хот, суурины ус хангамж, ариутгах татуургын асуудал эрхэлсэн Засгийн газрын гишүүд хамтран батална. | Хот, суурины ус хангамж ариутгах татуургын асуудал эрхэлсэн төрийн захиргааны төв байгууллагын бүрэн эрхийн хүрээнд  |

Энэ нь төрийн захиргааны төв байгууллагын байнгын үйл ажиллагаанд хамаарах бөгөөд асуудал хариуцсан газар, хэлтсийн гүйцэтгэх үүрэг тул тусгайлан зардал тооцох шаардлагагүй гэж үзлээ.

**Б. Усны үйлчилгээг зохицуулах хороонд шинээр хүлээлгэсэн үүрэг**

|  |  |
| --- | --- |
| 16. | **10 дугаар зүйл.Зохицуулах зөвлөлийн бүрэн эрх** |
| 10.1.1.цэвэр, бохир усны үйлчилгээний төлбөр тогтоох аргачлал, тусгай зөвшөөрөл эзэмшигчийн үйлчилгээний тарифыг хянаж батлах, нийтлэх; | 10.1.1.цэвэр, бохир усны үйлчилгээний **тарифын бүтцийг тодорхойлох, тариф тогтоох аргачлал, төлбөр тооцох журам, тухайн орон нутагт мөрдүүлэх цэвэр, бохир усны үйлчилгээний үнэ тариф,** тусгай зөвшөөрөл эзэмшигчийн тарифыг хянаж батлах, нийтлэх, **индексжүүлэлтийг хэрэгжүүлэх**; | Хэрэглэгчийн батлагдсан үнэ тарифыг зах зээлийн үнийн өөрчлөлттэй нийцүүлэн уян хатан байлгах, хэрэглэгчийг үнийн гэнэтийн өсөлтөөс хамгаалах, ус хангамж ариутгах татуургын байгууллагуудын тогтвортой ажиллах нөхцөлийг бүрдүүлснээр үйлчилгээг хүртэх хэрэглэгчдийн эрх ашгийг хамгаалах боломж бүрдэнэ.Хэрэглэгчийн батлагдсан үнэ тарифыг зах зээлийн үнийн өөрчлөлттэй нийцүүлэн уян хатан байлгах, хэрэглэгчийг үнийн гэнэтийн өсөлтөөс хамгаалах, ус хангамж ариутгах татуургын байгууллагуудын тогтвортой ажиллах нөхцөлийг бүрдүүлснээр үйлчилгээг хүртэх хэрэглэгчдийн эрх ашгийг хамгаалах боломж бүрдэнэ.Цэвэр, бохир усны үйлчилгээний тариф тооцох аргачлал боловсруулж, баталснаар тусгай зөвшөөрөл эзэмшигчид нь нэг төрлийн аргачлал, загвараар тарифаа тодорхойлох, аль нэг байгууллага давуу эрх эдлэхгүй, ижил нөхцөлтэйгээр тариф тооцох боломж бүрдэнэ. Мөн түүнчлэн хэрэглэгчид болон бусад ашиг сонирхол бүхий этгээдүүдэд ойлгомжтой байж, хяналтын нэгдсэн систем бүрдүүлэх боломж бий болно.Хуулийн 10.1.1-д “...тарифыг хянаж батлах” гэж байдаг хэдий ч тарифыг хэрхэн яаж хянаж батлах талаар тодорхой эрх олгоогүй бөгөөд “Тарифын саналыг хянан шалгах дотоод журам”-ыг батлан хэрэглэж байна. Энэ журам нь Засгийн газрын 2010 оны 119-р тогтоолоор батлагдсан “Захиргааны хэм хэмжээ тогтоосон шийдвэр гаргах журам”-ын шаардлагыг хангахгүй байна. |
| 17. | 10.1.8.аж ахуйн харилцааны дүрэм батлах; | 10.1.8.аж ахуйн харилцааны дүрэм, **тусгай зөвшөөрлийн зохицуулалтын журам** батлах; | Тусгай зөвшөөрөл олгох үйл явцыг энгийн, ил тод, нээлттэй байлгах зорилготой. |
| 18. |  | 10.1.9.зохицуулалтын үйлчилгээний хөлс тооцох аргачлал баталж, хэрэгжүүлэх; | Зохицуулах зөвлөлийн төсвийн бүрдэлтийг тодорхой, ил тод болгох зорилготой. |
| 19. |  | 10.1.10.гадаргын болон хөрсний усыг ариутгах татуургын системд нийлүүлэх журам, төлбөрийн хэмжээг тогтоох; | Манай улсын хууль тогтоомжуудад орхигдоод байгаа нэг зохицуулалт бол хот суурин газрын гадаргын болон хөрсний ус зайлуулах асуудал юм. Энэ талаар аль нэг хуульд тодорхой заагаагүй, 2014 онд Зам, тээврийн сайдын 77 дугаар тушаалаар “Хот, тосгоны нутаг дэвсгэр, зам талбайгаас бороо, цасны усыг зайлуулах ажлын зурагт төсөл, тооцооны норм /БД 40-302-13/” батлагдсан байдаг. Хэдийгээр Монгол Улсын хот, суурин газрын гадаргын болон хөрсний ус зайлуулах систем тусдаа байхаар төлөвлөгддөг боловч сүүлийн жилүүдэд шинээр баригдаж байгаа хотхон, хорооллуудад гадаргын болон хөрсний ус зайлуулах систем тусдаа төлөвлөгдөхгүй орхигдсоноос төвлөрсөн шугамд нийлүүлж байна. Энэ нь цэвэрлэх байгууламжийн ачааллыг нэмэгдүүлж, үйл ажиллагааг доголдуулдаг тул энэ асуудлыг зохицуулах зорилготой болно. |
| 20. |  | 10.1.11. бусдын эзэмшлийн шугам сүлжээ, дамжуулан шахах насосны станцаар цэвэр ус түгээх, хэрэглээнээс гарсан бохир ус татан зайлуулах нөхцөлд хангагч, шугам сүлжээ эзэмшигчдийн хооронд хийх төлбөр тооцооны журам батлах; | Хуулийн 15.1.11.-д “...бусдад цэвэр ус түгээх, тэдгээрийн хэрэглээнээс гарсан бохир ус татан зайлуулах нөхцөлд хангагч байгууллагаас үндсэн хөрөнгийн элэгдэл, хорогдлын шимтгэлийг Зохицуулах зөвлөлийн баталсан хэмжээнд авах...” гэж заасан нь одоогоор огт биелэгддэггүй хэрэгжүүлэхэд хүндрэлтэй байна. Иймд дээр дурдсан дүрэмд заасны дагуу төлбөр тооцоог хийж, хувь хэмжээг шаардлагатай хугацаанд нь Зохицуулах зөвлөлөөс тогтоож байх нь зүйтэй юм. |
| 21. |  | 10.1.12.хэрэглэгчид ирэх төлбөрийн ачааллыг зохистой хэмжээнд хөнгөлөх зорилгоор цэвэр, бохир усны үнэ тарифын алдагдалтай холбоотой татаасыг улс, орон нутгийн төсвөөс олгох асуудлыг Засгийн газар, аймаг, нийслэлийн Засаг даргад тавьж шийдвэрлүүлэх; | Монгол Улсын Төсвийн тухай хуулийн 58.1.9, 58.2.10-д тус тус заасны дагуу нийслэл орон нутгийн төсвөөр нийслэл, орон нутагт орон сууц, нийтийн аж ахуйн үйлчилгээ үзүүлэх, ус хангамж, ариутгах татуургын үйлчилгээг зохион байгуулах чиг үүрэгтэй. Харин эдгээр үйлчилгээний үнэ тарифыг Хот суурины ус хангамж, ариутгах татуургын тухай хуулиар Зохицуулах зөвлөл баталж байгаа нь УХАТ-ын байгууллагуудын санхүүгийн байдлыг бэхжүүлэх үүднээс Орон нутгийн засаг, захиргаа болон Зохицуулах зөвлөл хамтран ажиллах шаардлагыг бий болгож байна. Сум, суурин газарт улсын төсөв, зээл тусламжаар байгуулагдсан ус хангамж, ариутгах татуургын шугам сүлжээ, цэвэрлэх байгууламжийн ашиглалт, засвар үйлчилгээний зардал өндөр, хэрэглэгч цөөн байгаагаас зөвхөн үйлчилгээний тарифаар зохицуулалт хийх боломжгүй, орон нутгаас татаас авах зайлшгүй шаардлага гарч байна. |
| 22. |  | 10.1.13.тусгай зөвшөөрөл эзэмшигчийн үйлчлэх хүрээг бүртгэх журам батлах; | Шинээр инженерийн дэд бүтэцтэй орон сууц, барилга байгууламж ашиглалтад орохын хэрээр ашиглалт үйлчилгээг нь тусгай зөвшөөрөл эзэмшигч мэргэжлийн байгууллагад хариуцуулах, үйлчилгээний чанарт нь хяналт тавих боломжийг бүрдүүлнэ.Ингэснээр энэхүү хуулийн 10.1.7 болон 19 дүгээр зүйлийг хэрэгжүүлэх нөхцөл бүрдэнэ. Цэвэр, бохир усны шугам сүлжээ, тоног төхөөрөмжийг бүртгэлжүүлэх, мэдээллийн сан бий болгох зохицуулалт тодорхой, ил тод болох юм. |

Төрийн зарим чиг үүргийг хэрэгжүүлэгч субьект болох Хот, суурины ус хангамж, ариутгах татуургын ашиглалт үйлчилгээг зохицуулах зөвлөл буюу хуулийн төсөл дэх Усны үйлчилгээг зохицуулах хороо /цаашид Зохицуулах хороо гэх/-ны чиг үүрэг, үйл ажиллагаанд хамаарах шинээр нэмэгдсэн зохицуулалтууд болох 10 дүгээр зүйлийн 10.1.09, 10.1.10, 10.1.11, 10.1.12, 10.1.13 дахь заалтууд нь журам, аргачлал, тариф боловсруулах, батлахтай холбогдож байгаа тул тусгайлан зардал тооцох шаардлагагүй гэж үзлээ.

**В.Орон нутгийн захиргааны байгууллагад шинээр хүлээлгэсэн үүрэг**

Хуулийн төслийн 8 дугаар зүйлд Аймаг, нийслэлийн Засаг даргад үүрэг хүлээлгэсэн шинэ зохицуулалтууд орсон байна.

Засаг даргын бүрэн эрхийн хүрээнд 8 дугаар зүйлийн 8.1.6, 8.1.7 дахь заалтууд захиргааны зардал үүсгэхээр байна. Иймд эдгээр зохицуулалтын үр дүнд үүсэх захиргааны зардлыг тооцно.

|  |  |
| --- | --- |
| 8. | **8 дугаар зүйл.Аймаг, нийслэлийн Засаг даргын бүрэн эрх** |
| 8.1.2.нутаг дэвсгэрийнхээ ус хангамж, ариутгах татуургын талаар төсөл, хөтөлбөр боловсруулан батлуулж, хэрэгжилтийг хангах; | 8.1.2.нутаг дэвсгэрийнхээ ус хангамж, ариутгах татуурга, **гадаргын ус зайлуулах системийг төлөвлөх** талаар төсөл, хөтөлбөр боловсруулан батлуулж, хэрэгжилтийг хангах; | Аймаг, нийслэлийн Засаг дарга хот, суурины ус хангамж, ариутгах татуургын ашиглалтын талаар бүрэн эрхийг хэрэгжүүлэхдээ орон нутгийн хэмжээнд гадаргын ус зайлуулах системийг төлөвлөх  |
| 9. |  | 8.1.4. ус хангамж, ариутгах татуургын чиглэлээр үйл ажиллагаа эрхэлдэг орон нутгийн өмчит аж ахуйн нэгж, байгууллагын удирдлагад тухайн чиглэлээр мэргэшсэн хүнийг хот, суурины ус хангамж, ариутгах татуургын асуудал эрхэлсэн төрийн захиргааны төв байгууллагын саналыг үндэслэн томилж, чөлөөлөх; | Орон нутгийн сонгууль, намын томилгоо зэргээс хамаарч орон нутгийн нийтийн аж ахуйн байгууллагын удирдлагууд байнга солигдож, мэргэжлийн бус баг бүрдэх улмаар ус хангамж, ариутгах татуургын талаар төрөөс хэрэгжүүлэх бодлого чиглэл алдагдах эрсдэл учирч байна.Аймаг, нийслэл, сумын Засаг дарга нь тухайн нутаг дэвсгэрийнхээ ус хангамж, ариутгах татуургын аж ахуй нэгж, байгууллагыг мэргэжилтэй боловсон хүчнээр хангах асуудалд дэмжлэг үзүүлэх тал дээр сул, мэргэжлийн байгууллагын үүрэг мэтээр ойлгож ирсэн. Мэргэжилтэй боловсон хүчний залгамж халааг үе шаттайгаар тасралтгүй сургаж мэргэжүүлэхэд анхаарах. |
| 10. |  | 8.1.5.унд, ахуйн хэрэглээний усны аюулгүй байдлыг хангах, ариун цэврийн байгууламжийн стандартыг мөрдүүлэх; | Монгол Улсын Их хурлын 2020 оны 52 дугаар тогтоолоор баталсан “Алсын хараа 2050” урт хугацааны хөгжлийн бодлогын Зорилт 6-д “ 2050 он гэхэд хүн амын 90 хувийг стандартын шаардлага хангасан, баталгаат усаар хангах” зорилт дэвшүүлсэн. Үүнийг аймаг, орон нутаг бүрд хэрэгжүүлэх зохицуулалтыг оруулах саналтай байна. |
| 11. |  | 8.1.6.тухайн нутаг дэвсгэрт цэвэр, бохир усны шугам сүлжээний хамгаалалтын зурваст баригдсан барилга, байгууламж, айл өрхийг нүүлгэн шилжүүлэх, дээрх зөрчлийг гаргуулахгүй байх арга хэмжээ авах; | Цэвэр, бохир усны гадна шугам сүлжээнд гэмтэл, осол гарсан үед түүнийг засварлахын тулд машин механизм ашиглах зай талбайг тооцоолон хамгаалах зурвасыг тогтоодог хэдий ч үүнийг хуулийн зохицуулалтаар хангаснаар хэрэгжих нөхцөл нь бүрдэх юм. |
| 12. |  | 8.1.7.нүхэн жорлонгийн тоог бууруулах ажлыг зохион байгуулах; | Монгол Улсын Их хурлын 2020 оны 52 дугаар тогтоолоор баталсан “Алсын хараа 2050” урт хугацааны хөгжлийн бодлогын хэрэгжилтийг хангах нөхцөл бүрдэнэ.Засгийн газрын 2019 оны 474 дүгээр “Нийтийн аж ахуйн талаар авах зарим арга хэмжээний тухай” тогтоолд Хот, суурин газрын нүхэн жорлонгийн тоог цөөрүүлэх, ариун цэврийн байгууламжийн хүртээмжийг нэмэгдүүлэн ил задгай бие засах байдлыг зогсоох талаар иргэд, аж ахуйн нэгж, байгууллагын үүрэг, хариуцлагыг дээшлүүлэх, хандлагыг нь өөрчлөх, соён гэгээрүүлэх арга хэмжээ авч ажиллахыг холбогдох эрх бүхий байгууллагуудад даалгасан. Иймд аймгийн нийтийн аж ахуйн мэргэжлийн байгууллага, төрийн бус байгууллага, иргэдийн оролцоон дээр тулгуурлан зохион байгуулна. |

**1.2.Ажил, үйлчилгээг гүйцэтгэх хүний нөөцийг тодорхойлох;**

Хуулийн төсөлд шинээр нэмэгдсэн зохицуулалтуудаар хуулийн хэрэгжилтийг ханган ажиллах Засгийн газар, Ус хангамж, ариутгах татуургын асуудал эрхэлсэн төрийн захиргааны төв байгууллага, Аймаг, нийслэл, сум, дүүргийн Засаг дарга, Усны үйлчилгээг зохицуулах хороонд хүлээлгэсэн үүрэг буюу **төсөл, хөтөлбөр, санал, аргачлал, журам, дүрэм, стандарттай холбоотой** үйл ажиллагааг зохион байгуулах давтамж тогтмол биш эсхүл жилдээ 1 удаа гүйцэтгэх тул аргачлалын дагуу давтамжийг 1 гэж тооцлоо.

|  |  |  |  |  |  |
| --- | --- | --- | --- | --- | --- |
| **Хүлээсэн үүрэг** | **Агуулга** | **Стандарт үйл ажиллагаа** | **Зарцуулах хугацаа** | **Давтамж** | **Хүний нөөц** |
| Хуулийн төслийн Төрийн захиргааны төв байгууллагад хамаарах 5.1.8, 5.1.9 Зохицуулах хороонд хамаарах 10.1.1, 10.1.8-10.1.13 хэсэг, ОН-ын ЗД-д хамаарах 8.1.5  | Ус хангамж, ариутгах татуургын ашиглалт, үйлчилгээнд хамаарах журам, аргачлал, тариф боловсруулах, батлахтай | мэдээлэл цуглуулах | 3 өдөр /24цаг/ 1440 мин | 1 | 1440 |
| Цуглуулсан мэдээллийг нэгтгэн судалж, үнэлэх | 1 өдөр /8цаг/ 480 мин | 1 | 480 |
| Баримт бичгийн төсөл болон танилцуулга боловсруулах | 1 өдөр /8цаг/ 480 мин | 1 | 480 |
| Баримт бичгийн төслийг холбогдох газар нэгжүүдэд хүргүүлж, санал авах | 2 өдөр /16цаг/ 960 мин | 1 | 960 |
| Төсөлд ирүүлсэн саналыг нэгтгэн төслийг эцэслэн боловсруулж, эрх бүхий байгууллага, албан тушаалтанд хүргүүлэх | 1 өдөр /8цаг/ 480 мин | 1 | 480 |
| Баримт бичгийн төсөлтэй танилцаж, шаардлагатай мэдээлэл цуглуулах, бусад холбогдох байгууллагаас санал авч нэгтгэх | 3 өдөр /24цаг/ 1440 мин | 1 | 1440 |
| Баримт бичгийг эрх бүхий байгууллага, албан тушаалтан батлах | 1 өдөр /8цаг/ 480 мин | 1 | 480 |
| **Нийт** | **5760** |

Дээрх хүснэгтэд ус хангамж, ариутгах татуургын ашиглалт, үйлчилгээнд хамаарах журам, аргачлал, тариф боловсруулах, батлахтай холбоотой 1 үйл ажиллагаанд зарцуулах хугацааг тооцов.

Энэхүү тооцооллыг хуулийн төслийн Төрийн захиргааны төв байгууллагад хамаарах 5.1.8, 5.1.9, Зохицуулах хороонд хамаарах 10.1.1, 10.1.8-10.1.13, Орон нутгийн Засаг даргад хамаарах 8.1.5 дахь хэсэг, заалтуудад заасан үүргийг хэрэгжүүлэхэд шаардагдах нийт ажлын цагийг гаргаж уг ажлын цагт ажиллах хүний нөөцийн хэрэгцээг дараах байдлаар гаргалаа.

|  |  |  |  |
| --- | --- | --- | --- |
| **Нэгж** | **Хүний нөөцийн хэрэгцээ** | **Нэг жилд шаардагдах ажлын цаг/минут** | **Нэмэгдэж буй ачаалал /орон тоо/** |
| Төрийн захиргааны төв байгууллага | 5760=5760 минут/ 96 цаг | 96000 | 0,06 |
| Зохицуулах хороо | 5760\*10=57600 минут/960 цаг | 96000 | 0,6 |
| ОН-ийн ЗД | 5760=5760 минут/ 96 цаг | 96000 | 0,06 |

Дээрх тооцооллоос харахад ус хангамж, ариутгах татуургын ашиглалт, үйлчилгээнд хамаарах журам, аргачлал, тариф боловсруулах, батлахтай холбоотой үүргийг хэрэгжүүлэхэд:

1. Төрийн захиргааны төв байгууллагад 5760 минут буюу 96 цагийн ачаалал үүсч байгаа нь тухайн ажлыг хийж гүйцэтгэхэд 0,06 хүн шаардлагатайг харуулж байна. Иймд хуулийн төсөлд шинээр тусгасан чиг үүргийг хэрэгжүүлэхэд Төрийн захиргааны төв байгууллагад хүний нөөцийн ачаалал шинээр үүсэхээргүй байна.
2. Усны үйлчилгээг зохицуулах хороонд 57600 минут буюу 960 цагийн ачаалал үүсч байгаа нь тухайн ажлыг хийж гүйцэтгэхэд 0,6 хүн шаардлагатайг харуулж байна. Иймд хуулийн төсөлд шинээр тусгасан чиг үүргийг хэрэгжүүлэхэд Усны үйлчилгээг зохицуулах хороо дотоод зохион байгуулалт, ажил үүргийн хуваарьт өөрчлөлт оруулах замаар хүний нөөцийн ачаалал шинээр үүсгэхгүй байх боломжтой байна.
3. Орон нутгийн буюу аймаг, нийслэл, сум, дүүргийн Засаг дарга 5760 минут буюу 96 цагийн ачаалал үүсч байгаа нь тухайн ажлыг хийж гүйцэтгэхэд 0,06 хүн шаардлагатайг харуулж байна. Иймд хуулийн төсөлд шинээр тусгасан чиг үүргийг хэрэгжүүлэхэд орон нутгийн засаг захиргааны нэгжийн Засаг даргад хүний нөөцийн ачаалал шинээр үүсэхээргүй байна.

Хуулийн төсөлд шинээр нэмэгдсэн зохицуулалтуудаар хуулийн хэрэгжилтийг ханган ажиллах эрх бүхий субьектүүдэд ус хангамж, ариутгах татуургын үйл ажиллагаанд **хяналт тавих, дэмжлэг үзүүлэх, арга хэмжээ зохион байгуулах** үүргийг Зохицуулах хороонд хамаарах 10.1.12, аймаг, нийслэл, сум, дүүргийн Засаг даргад хамаарах 8.1.4, 8.1.6, 8.1.7 дэх заалтуудад шинээр тусгасан байна.

|  |  |  |  |  |  |
| --- | --- | --- | --- | --- | --- |
| **Хүлээсэн үүрэг** | **Агуулга** | **Стандарт үйл ажиллагаа** | **Зарцуулах хугацаа** | **Давтамж** | **Хүний нөөц** |
| Хуулийн төслийн Зохицуулах хороонд хамаарах 10.1.12, аймаг, нийслэл, сум, дүүргийн Засаг даргад хамаарах 8.1.4, 8.1.6, 8.1.7 дэх заалт | Ус хангамж, ариутгах татуургын үйл ажиллагаанд **хяналт тавих, дэмжлэг үзүүлэх, арга хэмжээ зохион байгуулах** | Төлөвлөгөө боловсруулах | 1 өдөр /8цаг/ 480 мин | 1 | 480 |
| Хэрэгжүүлэх | 3 өдөр /24цаг/ 1440 мин | 1 | 1440 |
| Хяналт тавих  | 1 өдөр /8цаг/ 480 мин | 1 | 480 |
| Дэмжлэг үзүүлэх | 1 өдөр /8цаг/ 480 мин | 1 | 480 |
| **Нийт** | **2880** |

Ус хангамж, ариутгах татуургын ашиглалт, үйлчилгээний, үйл ажиллагааг сайжруулах зорилгоор ажил зохион байгуулах, хяналт тавих, дэмжлэг үзүүлэх, үүргийг төрийн Зохицуулах зөвлөл болон аймаг, нийслэл, сум, дүүргийн Засаг даргад хүлээлгэжээ. Хуулийн төсөлд тусгасан шинэ зохицуулалтаар хүлээлгэсэн эдгээр үүргийг хэрэгжүүлэхэд шаардагдах хүний нөөцийн хэрэгцээг дараах байдлаар гаргалаа.

|  |  |  |
| --- | --- | --- |
| **Нэгж** | **Хүний нөөцийн хэрэгцээ** | **Нэмэгдэж буй ачаалал /орон тоо/** |
| Зохицуулах хороонд  | 480 минут/8 цаг | 0,005 |
| ОН-ийн ЗД | 2880 минут/48 цаг | 0,03 |

Хуулийн төсөлд шинээр тусгасан энэ үүргийг хэрэгжүүлэхэд дээрх байгууллагуудад хүний нөөцийн ачаалал шинээр үүсэхээргүй байна.

**Хүний нөөцийн нийт хэрэгцээг тодорхойлох нь**

Аливаа үйл ажиллагааг гүйцэтгэхэд шаардлагатай хүний нөөцийн хэрэгцээ 1 бүхлээс доош байгаа тохиолдолд тухайн үүргийг дотоод зохион байгуулалт, ажил үүргийн хуваарьт өөрчлөлт оруулах замаар хүний нөөцийн ачаалал шинээр үүсгэхгүйгээр зохицуулах боломжтой гэж үздэг.

|  |  |
| --- | --- |
| **Нэгж** | **Хүний нөөцийн хэрэгцээ** |
| Төрийн захиргааны төв байгууллага | 0,06 |
| Зохицуулах хороонд  | 0,6 |
| 0,005 |
| ОН-ийн ЗД | 0,06 |
| 0,03 |

**1.3.Гарах зардлыг урьдчилан тооцох**

Төрийн захиргааны байгууллагад буюу төрөөс гарах зардлыг урьдчилан тооцох үе шатанд:

* Хүний нөөцийн зардал /төрийн албан хаагчтай холбоотой шууд болон шууд бусаар үүсэх зардал/
* Материаллаг зардал /төрийн албан хаагчийн ажлын байртай холбогдон гарах нийтлэг зардал/
* Бусад зардал /тухайн ажил үйлчилгээг гүйцэтгэхэд дагалдан гарах зардал/-ыг тооцож гаргана.

Шинээр орон тоо нэмэгдэж, ажлын байртай холбоотой зардал гарахгүй тул хүний нөөцийн болон материаллаг зардал гарахгүй. Харин аймаг, нийслэл, сум, дүүргийн Засаг даргад 8.1.6.тухайн нутаг дэвсгэрт цэвэр, бохир усны шугам сүлжээний хамгаалалтын зурваст баригдсан барилга, байгууламж, айл өрхийг нүүлгэн шилжүүлэх, дээрх зөрчлийг гаргуулахгүй байх арга хэмжээ авах; 8.1.7.нүхэн жорлонгийн тоог бууруулах ажлыг зохион байгуулах; зэрэг үүргээ хэрэгжүүлэхэд бусад зардал гарна. Хот, суурин газрын нүхэн жорлонгийн тоог цөөрүүлэх, ариун цэврийн байгууламжийн хүртээмжийг нэмэгдүүлэн ил задгай бие засах байдлыг зогсоох талаар иргэд, аж ахуйн нэгж, байгууллагын үүрэг, хариуцлагыг дээшлүүлэх, хандлагыг нь өөрчлөх, соён гэгээрүүлэх арга хэмжээ авч ажиллахыг холбогдох эрх бүхий байгууллагуудад үүрэг болгосон.

**1.4.Зардлыг нэгтгэн тооцож гаргах**

|  |  |  |  |
| --- | --- | --- | --- |
| **Зардлын төрөл** | **Зардлын хэмжээ** | **Хүний нөөцийн хэрэгцээ** | **Нийт зардал** |
| Хүний нөөцийн зардал | 0 | 0 | 0 |
| Материаллаг зардал | 0 | 0 | 0 |
| Бусад зардал /Хамгаалалтын зурвас чөлөөлөх, нүхэн жорлонгийн тоог бууруулахтай холбоотой/ | 10,000,000₮ | 0,09 | 10,000,000₮ |
| Нийт зардал |  |  | **10,000,000₮** |

Дээрх хүснэгтээс харахад “Ус хангамж, ариутгах татуургын тухай хуулийн төсөл”-д тусгасан ажил үйлчилгээг хэрэгжүүлэхэд төрийн байгууллага буюу Орон нутгийн Засаг дарга нарт жилд дунджаар 10,000,000 төгрөгийн зардал үүсэхээр байна.

**ХОЁР. ХУУЛИЙН ЭТГЭЭДЭД ҮҮСЭХ ЗАХИРГААНЫ ЗАРДЛЫГ СТАНДАРТ ЗАРДЛЫН ЗАГВАРААР ТООЦОХ НЬ**

**2.1.Хуулийн этгээдэд үүрэг хүлээлгэсэн заалтуудыг тодорхойлох**

Ус хангамж, ариутгах татуургын ашиглалт, үйлчилгээний чиглэлээр үйл ажиллагаа явуулахад тусгай зөвшөөрөл шаардлагатай. Ус хангамж, ариутгах татуургын тухай хуулийн төсөлд шинээр орсон зохицуулалтууд ус хангамж, ариутгах татуургын салбарт үйл ажиллагаа эрхэлж буй тусгай зөвшөөрөл эзэмшигч /цаашид ТЗЭ гэх/-д үүрэг шинээр нэмж байгаа.

|  |  |
| --- | --- |
| 24. | **15 дугаар зүйл.Хэрэглэгчийн эрх, үүрэг** |
| 15.1.7.хангагчаас цэвэр усаар хангах, хэрэглээнээс гарсан бохир ус татан зайлуулах, саарал усыг ашиглах техникийн нөхцөл авах; | 15.1.7.хангагчаас цэвэр усаар хангах, хэрэглээнээс гарсан бохир ус татан зайлуулах, саарал усыг ашиглах техникийн нөхцөл авах, **дамжин хэрэглэгч үүсгэхгүй байх**; | Инженерийн нэгдсэн шийдэл бүхий цэвэр, бохир усны системийг мэргэжлийн нэг байгууллага хариуцах, шугам сүлжээнээс үүдэлтэй маргааныг таслан зогсоох зорилготой. |
| 25. | 15.1.13.усны хэрэглээний төлбөрөө тоолуурын заалтаар тооцож төлөх. | 15.1.13.усны хэрэглээний төлбөрөө энэ хуулийн 20 дугаар зүйлд заасан хэмжээнд үндэслэн төлөх; | Одоо байгаа заалт нь тоолуургүй хэрэглэгч усны үйлчилгээний төлбөрөө төлөхгүй байж болох нөхцөлийг үүсгэж байгаа тул өөрчлөх шаардлагатай гэж үзсэн.  |
| 26. | **16 дугаар зүйл.Цэвэр усны хэрэглээ, хэрэглээнээс гарсан бохир ус татан зайлуулах үйл ажиллагааг хязгаарлах, зогсоох нөхцөл** |
|  | 16.2.7.цэвэр, бохир усны үйлчилгээний төлбөрөө хугацаанд нь төлөөгүй; | Ус, ариун цэврийн байгууламжаар хангагдах эрх нь хэдийгээр “Хүний үндсэн эрх”-ийн нэг боловч энэ үйлчилгээг тасралтгүй явуулахын тулд хангагч байгууллагууд тарифын орлогоор зардлаа нөхөх шаардлага тулгардаг. Гэтэл зарим хэрэглэгч 2-3 сар түүнээс дээш 3-4 жилээр төлбөрөө төлөхгүй тохиолдол гарч байгаа бөгөөд энэ нь баталгаат ундны усаар хангах үйлчилгээний найдвартай ажиллагааг алдагдуулахад хүргэж байна. Иймд эрхээс гадна үүрэг, хариуцлагатай холбогдолтой заалт оруулсан. |
| 27. | **18 дугаар зүйл.Цэвэрлэх байгууламж** |
|  | 18.7. Нийтэд халдварлах аюултай нян, бактери, химийн нэгдлийн бохирдол бүхий хаягдал бохир усыг энэ хуулийн 18.1 дэх хэсэгт заасан зөвшөөрөгдөх хэмжээнд хүртэл цэвэрлэсний дараа бохир ус татан зайлуулах шугам сүлжээнд нийлүүлэх бөгөөд уг үйл ажиллагааг тусгай зөвшөөрөл бүхий мэргэжлийн байгууллага хариуцна. | Эмнэлэг, эрүүл мэндийн байгууллагын хэрэглээнээс гарсан хаягдал бохир усанд олон төрлийн халдвартай, химийн бодис ихээр агуулсан тул төвлөрсөн бохир усны системд нийлүүлэхийн өмнө заавал урьдчилан цэвэрлэх стандарттай бөгөөд энэхүү урьдчилан цэвэрлэх байгууламжийн үйл ажиллагааг мэргэжлийн бус байгууллага хариуцсанаас шалтгаалан урьдчилан цэвэрлэх байгууламжийн технологи ажиллагаа алдагдах, цэвэрлэгээний түвшин шаардлага хангахгүйд хүрч улмаар хаягдал усаар дамжин хүн амд халдварт өвчин тархах эрсдэлтэй байна.Эмнэлэг, эрүүл мэндийн байгууллагын бохир ус урьдчилан цэвэрлэх байгууламжийг мэргэжлийн байгууллага хариуцуулснаар шаардлага хангахуйц хэмжээнд бохир усыг цэвэрлэх нөхцөл бүрдэх юм. Тухайлбал, БХБЯ, ЭМЯ, МХЕГ, ХСУХАТАҮЗЗөвлөл зэрэг байгууллагуудын хамтарсан ажлын хэсэг 2020.11.17-д ХӨСҮТ-ийн цэвэрлэх байгууламжийн үйл ажиллагааг шалгахад хаягдал усны цэвэрлэгээ стандартын шаардлага хангаагүй, ариутгал, халдваргүйжилт дутмаг, байгууламжийн технологийн горим алдагдсан, мэргэжлийн хүний нөөцгүй гэх мэт зөрчил дутагдал илэрсэн бөгөөд цар тахал, гамшгийн үед эмнэлгийн байгууллагын халдварт хаягдал бохир ус шууд төв цэвэрлэх байгууламжид очих эрсдэл өндөр байсан. Иймд эмнэлэг, үйлдвэрийн хаягдал бохир усыг цэвэрлэх байгууламжийг мэргэжлийн байгууллагаар гүйцэтгүүлэх зохицуулалтыг оруулсан. |

**2.2.Зардал тооцох**

Хуулийн этгээдийн зүгээс дээрх үүргийг хэрэгжүүлэхэд ямар нэгэн нэмэлт зардал гарахгүй гэж үзсэн.

--- о О о ---